text: Se flyentusiasternes kanonskud fra luften
  19 juni 2016 kl. 08.43
  Fotoholdet Aviation Photocrew var med en Skyvan, da flyet ankom til Danish Air Show – og det kom der nogle fascinerende billeder ud af. 
  Pilot Bob Velleman fra Belgien ankom i denne uge til Danmark, da han søndag deltager i Danish Air Show. Godt nok skal den Skyvan-flyver, han ankom i, ikke selv på vingerne søndag, men den har altså allerede været i luftrummet over Danmark.
  Den flyvende skotøjsæske, som Skyvan drillende bliver kaldt, bliver primært brugt til fragt og faldskærmsudspring, og derfor kan bagenden af flyet åbnes – også mens flyet er i luften.
  Og det udnyttede nogle flyentusiaster fra fotoholdet Aviation Photocrew til at tage nogle flotte billeder fra bagenden af flyet. Se billederne øverst.
  
  